Ανατριχιαστικό θέαμα στην Κρήτη καθώς ασυνείδητοι σούβλισαν στην κυριολεξία ένα μικρό γατάκι και το παράτησαν στον δρόμο.

ADVERTISING

Όπως αναφέρει η εφημερίδα Πατρίς, τη Μεγάλη Παρασκευή το απόγευμα ένας νεαρός Ηρακλειώτης μπήκε στο κτηνιατρείο του Γιώγου Πιπεράκη, κρατώντας στο χέρι του ένα μικροσκοπικό γατάκι που είχε στην κοιλιά του περασμένο ένα ξυλάκι από σουβλάκι.

Ο άνδρας το είχε βρει πεταμένο στον δρόμο και άμεσα έσπευσε στο κτηνιατρείο όπου του αφαιρέθηκε το ξύλο.

«Δεν έχω ξαναδεί κάτι τόσο σοκαριστικό», δήλωσε στην εφημερίδα ο κτηνίατρος. «Δεν έχω ξαναδεί κάτι τέτοιο. Ήταν ένα αποκρουστικό θέαμα. Δεν μπορείς να πιστέψεις ότι υπάρχει άνθρωπος που έκανε κάτι τέτοιο σε ένα ανυπεράσπιστο πλάσμα και όμως υπάρχει».

Το ζευγάρι που έζησε από την πρώτη στιγμή τις αγωνιώδεις προσπάθειες του γατιού, που δεν έχει ηλικία πάνω από 1,5 μήνα, να επιβιώσει, αποφάσισε να το υιοθετήσει.

Ο Παναγιώτης Κατσιμπίρης και η σύζυγός του Αθηνά, οι οποίοι έχουν 5 παιδιά, ένα σκυλί και 12 κουταβάκια, υιοθέτησαν και το άτυχο γατάκι και το ονόμασαν Λίλιαν.

“Ανατριχιάσαμε μ’ αυτό που είδαμε”

Ανατριχιάζουμε και μόνο με τη σκέψη αυτού που είδαμε, σοκαριστήκαμε πολύ άσχημα”.

Ο Παναγιώτης Κατσιμπίρης και η σύζυγός του, δεν χρειάστηκε να το σκεφθούν πολύ. Όταν ξεγέννησε ο σκύλος τους, πήραν μαζί με τα νεογέννητα κουτάβια και το τραυματισμένο τιγρέ γατάκι.

“Αναρρώνει, τρώει, παίζει με τα παιδιά μας”

Η αντιβίωση λειτούργησε πολύ καλά. Το γατάκι μας ήδη νοιώθει καλά, τρώει, τρέχει, παίζει με τα παιδιά μας. Ο καθένας μας το ίδιο θε έκανε, θα το έπαιρνε σπίτι του. Είναι ένα άκακο πλάσμα που κακοποιήθηκε βάναυσα από ανθρώπους που δεν πρέπει να λέγονται άνθρωποι” μας είπε ο Παναγιώτης, που το κρατάει συνεχώς στην αγκαλιά του και το χαϊδεύει τρυφερά, όπως η σύζυγός του και τα παιδιά τους.